Meclîsê Cinîyan ê HDPyî û wekîl û îdarekarê Partîya Çepe ya Almanya şaristananê Dusseldorf û Kolnî yê Almanya de ameyî yewca.
Vervatoxa HDPyî Ayşe Acar Başaran, Wekîla Mêrdînî Peroye Dundar û endamê Meclîsê Cinîyan ê HDPyî heyetê HDPyî de ca girewt. Heyetê Partîya Çepe de zî Sereka partîye Kea Detmers, wekîla Eyaletê NRWyî Bêrîbane Aymaz û îdarekaran ra Gincel-Reinhard est bîyî.
Heyetan pêvînayîş de rewşa Aysele Tugluk, hêrişanê vera destkewteyanê cinîyan, dewaya Kobanê û dewaya qefilnayîşê HDPyî ser o qisey kerd.
